Tommyboy
Tommyboy (ka T-Boy, Tommboi, MC Mamasboi, Tilk01, Sõna Sinu Mõlemas Kõrvas, kodanikunimega Toomas Tilk; sündinud 22. aprillil 1976) on eesti räppar. Tommyboyd hakkas räppmuusika huvitama 1990. aastate algusest, ise sõnu riimima hakkas ta 1995. Algul plaanis ta liituda Daraba Baztadziga, mille albumil "C'us in tha underground" ilmunud loole "I hit ya' wit da left" kirjutas just tema pooled sõnad. Aga koos salvestamiseni ei jõudnud ja vaikselt hakkasid Tommyboyl tekkima ideed, kuidas teha ise muusikat, mis talle meeldis. Leidsin endale DJ-ks Arto, kes kuulus originaalis Pärnu joodik-dj-trio Reference Instruments ridadesse. Harjutasin erinevatele instrumentaalidele oma tekste sobitades kuni sai võimalikuks esimene esinemine Pärnu Soolaaidas toimunud 96/97 aastavahetuspeol. 1997 suvel aset leidnud kohtumine Alkoga põhjustas Noizmakaze tekkimise ja edasist asjade kulgu võite lugeda Noizmakaze bio alt. Lisaks Noizmakazele olen olnud kaastegev paljudes projektides nii sõnadekirjutajana kui ka vokalistina. Hell Can Wait, Whaw!Zaikz, The Belka - metal'i ja rokkmuusika valdkonnast, lisaks teinud koostööd pea kõigi Eesti tuntumate biidimeeste, DJ-de ja MC-dega. 2002. aastal võitsin MC bädeli, mis toimus Check 1,2 ürituse raames Von Krahlis. 2003 möödus Taanis migrisid taltsutades ja sooloplaadi jaoks tekste kirjutades. 2004 aasta alguses sõlmisin plaadilepingu Umblu Recordsiga, mille tiiva alt ilmus siis sama aasta suvel minu esimene sooloplaat "?MC". Plaadi ilmumine sai suuresti võimalikuks tänu headele sõpradele, kes varustasid mind biitidega ja nägid vaeva saundikeeramisega. Üle poole plaadimaterjalist produtseeris Eesti räpi prodigy Chalice, lisaks osalesid veel Alko, Wiz1, Critikal ja Rakvere masterhead Gee. Oma häälel lasid kõlada Põhjamaade Hirm, Reket, Stupid F, Chalice, Hannaliisa, J.O.C ja vanameister Kozy. Plaadile sai kokku suhteliselt eklektilise saundi ja riimidega kompott, mida saatsid vastakad arvamused nii meedias kui skeenes. Veel on mind kuulda "Volüüm 1 & 2-l", Cool D plaadil "Seenoirite Vabakava", mis ilmus detsembris, ja Stupid F'i& Hashi kauamängival "Koodeks RLW", A Rühma albumil "Leegion", P2tsi ja WIZ1 täispikal Kapusta Ja!, Põhjamaade Hirmu debüütplaadil "Maailma südame põhjast" ning Tommyboy teisel sooloplaadil "Suur pilt". 2006. aasta kevadel ilmus ekraanile sooloplaat ”Suur pilt”, millel tegid kaasa vanad sõbrad Alko, Skazo, Belka, Chalice ja Danny Kimaz. Biite seekord seinast – seina, alates Tatmo Savvost kuni Skazoni. Album sai väga hea vastuvõtu ja nimetati 2006. aasta muusikaauhindade jagamisel aasta hiphopartist/plaadi võitjaks. Uusima projektina asutasime 2005 lõpus koos Karli, Sveni, Alko, ja Maiga vokaalinstrumentaalansambli Külalised. Algselt minu sooloka kontsertide jaoks, kuid nüüd on sellest pundist saanud iseseisvalt hingav muusikaline üksus. Meiega liitus 2006 sügisel klahvpillimängija Joel ning salvestasime loo "Teine tulemine", mis on samanimelise filmi nimilooks ja ilmunud räpikogumikul "Magnetofon". 2007 kevadeks valmis Noizmakaze järjekorras kolmas stuudioalbum – "E-P" ehk lahtiseletatult esmaspäevast pühapäevani. Väljaandjateks olime sedakorda ise, lisaks aitas meid tublisti Hip Hop Cafe'de mootor Indrek Teivejõe. 2007 suvel tegime koos Kapusta Ja? biidimeestega projekti "?Kvartett" ning kuu ajaga valmis ka album pealkirjaga ”Nemane”, tegemist suhteliselt palju haigete rütmide ja elektrooniliste saundidega üllitisega. Sügis möödus vaikselt Külaliste repertuaari viimistledes ja salvestasime esimese tõsise singli pealkirjaga ”Armastus on armastus”, mis sai pärast eriti pikka lihvimist ja lisasid valmis 2008. aasta veebruariks. Selle esiettekanne toimus 14. veebruaril Mustpeade majas.